Elsk og vær lykkelig

Elsk og vær lykkelig (originaltittel: Some Came Running) er et amerikansk drama fra 1958 regissert av Vincente Minnelli med Frank Sinatra, Dean Martin og Shirley MacLaine i hovedrollene. Dreieboken ble skrevet av John Patrick og Arthur Sheekman etter en roman av James Jones.

Handlingsreferat 
I 1948 er Dave Hirsh en kynisk krigsveteran fra U.S. Army som havner i hjembyen Parkman, Indiana. Ginny Moorehead, en kvinne med tilsynelatende løs moral og dårlig utdannelse, blir invitert av Dave i sin berusede tilstand til å følge ham til hjembyen. Men når Dave blir edru, innser han at dette var et feilgrep, og gir henne nok penger til å returnere til Chicago. Hun bestemmer seg imidlertid for å bli værende, fordi hun har blitt forelsket i Dave, og hun ønsker å unngå en voldelig kjæreste i Chicago.

Dave hadde en karriere som forfatter før andre verdenskrig, og publiserte to bøker. Han holdt ikke kontakten med sin eldre bror, Frank, på grunn av hvordan Frank og hans kone Agnes behandlet Dave da han var barn. Frank, som den gang var nylig gift med den velstående Agnes, hadde plassert Dave ved en internatskole, i stedet for å la ham bo i deres eget hjem. Siden den gang har Frank arvet en smykke-forretning fra Agnes sin far, sitter i styret ved en lokal bank, og er veldig aktiv for lokalsamfunnet.

Frank og Agnes er veldig opptatt av å opprettholde deres egen sosiale status og omdømme i området, noe som blir truet når Dave kommer tilbake uten å gi beskjed på forhånd og deretter setter penger i en bank som konkurrerer med Franks bank. Frank forsøker å bli venner med Dave igjen, for å få ham til å flytte bank-innskuddet. Agnes vil ikke ha noe med Dave å gjøre, men blir tvunget til å ønske ham velkommen etter at to av hennes velstående sosiale bekjente, professor French og hans datter Gwen, en lærer som også underviser i kreativ skriving, ber dem om å arrangere et møte Dave fordi de beundrer bøkene hans.

Når Dave møter Gwen, blir han umiddelbart forelsket i henne. Hun tiltrekkes også av ham, men er redd for de lidenskapelige følelsene han vekker i henne og for hans livsstil. Dave har også blitt venn med en hardt festende, men godhjertet gambler, Bama Dillert, og de to havner i trøbbel når Ginnys eks-kjæreste, en gangster ved navn Ray, kommer til byen for å finne henne. Kort tid etter at Dave gifter seg med Gwen, kommer Ray etter dem med en pistol, og angriper paret.

Skuespillere 
 Frank Sinatra som Dave Hirsh.
 Dean Martin som Bama Dillert.
 Shirley MacLaine som Ginny Moorehead.
 Martha Hyer som Gwen French.
 Arthur Kennedy som Frank Hirsh.
 Nancy Gates som Edith Barclay.
 Leora Dana som Agnes Hirsh.
 Betty Lou Keim som Dawn Hirsh.
 Larry Gates som Professor Robert Haven French.
 Connie Gilchrist som Jane Barclay

Eksterne lenker 
 

Dramafilmer fra USA
Engelskspråklige filmer
Filmer fra 1958